Bol som včera na mieste a od Technopolu južne už pribudlo vodorovné značenie "641-50 Cyklistická stredová čiara", ktoré sa používa len na cyklistickej infraštruktúre. V severnej časti ešte včera nebolo, ale bola tam príprava - naznačená čiara pre stroj, ktorý bude realizovať značenie, takže pribudne v najbližšej dobe. Zvislá značka tam ešte nie je. Vodorovné značenie je už dostatočné, aby sme sa zhodli na správnosti označenia ako cyklistická komunikácia?

Keď pominieme semafory, tak na tú trasu sa naozaj dá dostať aj v iných miestach. Lenže to sa dá aj na iných trasách, napríklad spoločenej cestičke pre chodcov a cyklistov v Ružinove: https://maps.app.goo.gl/n9xLpSExEUeMS5Yr7. Ak tam vôjde chodec napríklad prvým chodníkom za značkou označujúcou jej začiatok, tak nevie, že je na takejto cestičke. Označiť to celé ako chodník? To by zase bolo v rozpore so značkou na začiatku.

Inak rozmýšľal som trochu nad genézou. V Petržalke bolo vo verzii 1 použité tagovanie construction=cycleway + highway=construction a vo verzii 2 som len odstránil stav construction. Bolo by správne zmeniť v tom momente cycleway na footway? Ja si myslím, že nie, pretože verzia 1 hovorila o tom, čo sa tam stavia (čo bolo prístupné z verejne publikovaných dokumentov). Ak máme počas construction info, že ide o cycleway, mali by sme ju potom meniť na niečo (náhodné) iné?

Ak je správne mať construction=cycleway počas výstavby, prečo nie je ok highway=cycleway v medziobdobí po stavebnom dokončení, ale ešte pred doznačením? Pritom počas výstavby je to, že pôjde o cyklotrasu ešte menej zrejme, ako po jej vybudovaní, kedy existujú  spomínané stavebné znaky.